# Adrumetum

### De Viquipèdia

Adrumetum o Hadrumetum (grec Adrumetos) fou una ciutat de la província romana de l'Àfrica, i mes tard capital de la província de la Bizacena. Era a la costa, a la part sud del golf d'Hammamet (antic Sinus Neapolitanus).

Fou una colònia fenícia mes antiga que Cartago, que després la va dominar. Va passar a Roma juntament amb Cartago i Plini l'esmenta com a ciutat lliure (oppida libera) del districte de Bizacium. Apareix esmentada a les guerres púniques i a les guerres civils. Trajà la va convertir en colònia romana (Colonia Concordia Ulpia Trajana Augusta Frugifera Hadrumetina) i es coneixen monedes amb el nom Colonia Concordia Julia Hadrumetina Pia. Al segle V va caure en mans dels vàndals i va quedar damnada, però fou restaurada per Justinià i rebatejada Justiniana o Justinianòpolis. Possiblement es va dir Heraclea durant el regnat del emperador Heracli.

El seu districte era fèrtil i fou un port exportador de gra del que Bizacena era productor destacat.

El lloc tenia un amfiteatre mirant al mar, i estava rodejat per muralles que no incloïen el port anomenat Cothon. Les ruïnes de la ciutat es conservaven en temps del geògraf àrab Abu Obeid Bekri de Còrdova, que en descriu l'edifici anomenat Mela'b, construït amb pedra de l'Etna, possiblement un teatre, i un altra edifici anomenat Al-Kubtas, que probablement era un temple (i que encara es conserva i rep el nom de Makluba). La resta de ruïnes que es conserven son una part del port i de les muralles, a mes d'algunes inscripcions i alguns mosaics

Si be alguns la van identificar amb Herklah, pels Itineraris es dedueix que es la moderna Susa, 15 km al sud, i Herklah correspon a Horrea Coelia, un empori comercial d'Adrumetum.

A la ciutat i va néixer Cèsar Clodi Albí

Obtingut de "http://ca.wikipedia.org../../../a/d/r/Adrumetum.html"

Categoria: Ciutats romanes d'Àfrica

##### Views

- Article
- Discussió
- Revisió actual

##### Cerca